Rustam Qosimjonov Bokudagi FIDE Gran-Prisida yana durang natija qayd etdi

Ozarbayjon poytaxti Boku shahrida shaxmat bo‘yicha nufuzli FIDE Gran-Prisi davom etmoqda. Kecha musobaqada 7-tur partiyalari o‘ynaldi. Avvalgi bahsda rossiyalik Dmitriy Andreykinni mag‘lub etgan Rustam Qosimjonov bu turda durang o‘ynadi, deb xabar bermoqda “Olamsport”.

Qora donalarda musobaqa peshqadamlaridan biri isroillik Boris Gelfand bilan hisob-kitob qilgan Qosimjonov murosa yo‘lini tanlash bilan cheklandi. Vaholanki, partiyaning hal qiluvchi “endshpil” qismida Rustam ikki sipoh ustunligiga erishgandi. Lekin bundan unumli foydalana olmadi.
Yakunda taxtada faqat shoxlar qoldi va tomonlar murosa bitimini imzoladi. To‘rt ochkoga ega Qosimjonov sakkizinchi tur oldidan rossiyalik Sergey Karyakin bilan 3-4-o‘rinlarni bo‘lishib turibdi.

7-tur natijalari: Andreykin — Karuana 1-0, Nakamura — Karyakin 0-1, Gelfand — Qosimjonov, Rajabov — Dominges, Svidler — Grishchuk hamda Mamadiyarov — Tomashevskiy partiyalarida durang natija qayd etildi.
Turnir jadvalidagi holat: 
1-2. Karuana, Gelfand — 4,5;
3-5. Karyakin, Qosimjonov, Rajabov — 4;
6-8. Nakamura, Tomashevskiy, Svidler — 3,5;
9. Dominges — 3;
10-12. Andreykin, Grishchuk, Mamadiyarov — 2,5.